钦定古今图书集成/明伦汇编/氏族典/第353卷 > 《廖用贤尚友录》 > 仇钺
## 钦定古今图书集成/明伦汇编/氏族典/第353卷 > 《廖用贤尚友录》 > 仇钺

按《明外史仇钺传》：“钺字廷威，镇远人。初以佣卒给事
宁夏总兵府。会都指挥佥事仇理卒，无嗣，遂令钺袭
其世职，为宁夏前卫指挥同知。理本江都人，故钺自
称江都仇氏。再以破贼功，进都指挥佥事。正德二年，
用杨一清荐，擢宁远游击将军。五年，寘𫔍反，中朝闻
变，以神英为总兵官，命钺为副。事定而刘瑾䁥陕西”
总兵官曹雄以钺功归之，钺竟无殊擢。瑾诛，始署都
督佥事，充宁夏总兵官。寻论功，封咸宁伯。七年，刘惠、
赵𬭼等乱河南，拜钺平贼将军击之。河南贼悉平。论
功，进“世侯。”八年，大同有警，命充总兵官，统京军御之。
寇引去。十年称疾解营务。世宗立，再起督三千营，掌
前府事。未上，卒。谥“武襄。”子昌以病废，孙鸾嗣侯。